Христо Смирненски
Велики мисли на велики мозъци

chitanka.info

Ал. Стамболийски. За да се дойде на власт — нужно е да се желае република; за да се стои на власт необходимо е да се подкрепя монархията.

Малинов. Бамбашка страна сме, и това си е! Действуваш ли — обвиняват те в недомислие; бездействуваш ли — пропуснал си момента. Не остава нищо друго, освен занапред моята партия да се отдаде на полудрямка.

Ц. Бакалов. Разликата между мене и Ст. Михайловски е тази, че той чрез писателството стана политик, а пък аз чрез политиката — писател.

Кр. Пастухов. Един е кусурът на днешния строй: косато си с народа — не си на власт, когато си на власт — не си с народа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.